钦定古今图书集成/明伦汇编/官常典/第616卷 > 任勉之
## 钦定古今图书集成/明伦汇编/官常典/第616卷 > 任勉之

按《松江府志》：“勉之，字近思，其先四明人，元松乡先生
士林子。耜为两浙盐运照磨，始占籍华亭。勉之登洪
武甲戌进士，出知饶州府。鄱阳县令有不便者，或为
匿名书诋之，下令俾勿坏，曰：‘告我以过，是忠于我也。
寡妇愬夫兄弗育，已判其衫背曰：‘饿死事极小，失节
事极大’。妇感其言，卒不嫁。由是邑中风动，称为贤。鄱’”
故大邑，前令丛脞，事剧甚，勉之立簿书，俾民自为约，
次第举行。秩满，升知泸州，鄱民诣阙请留，升其府同
知，荐为福建右参政，左迁右军都督府经历。出知徽
州府，以事谪沧州，泰然自处，不废著述。寻起知蔚州，
改雎州。致仕，卒，年八十九。勉之豪迈英伟，长身玉立，
音如洪锺，虽造次语言皆可录。或问郡守某何如人？
曰：“有治民之才，无养民之心。”时以为确论。为文辞似
杨铁崖，书学米南宫，永乐、宣正间，论文章政事，以勉
之为称首云。所著有《薇庵集》。